Lietuvinė monažolė

Lietuvinė monažolė (Glyceria lithuanica) – miglinių (Poaceae) šeimos augalų rūšis. Paplitusi Eurazijojehttp://www.ars-grin.gov/cgi-bin/npgs/html/taxon.pl?17678.

Tai daugiametis, 60-150 cm aukščio žolinis augalas. Lapai platūs, linijiški, šiurkštūs, 30 cm ilgio, 0,4-0,9 cm pločio. Žiedynas – 15–30 cm ilgio šluotelė su daugybe varpučių. Žydi birželio – rugpjūčio mėnesiais.

Auga pelkėtuose miškuose, pamiškėse, upelių pakrantėse. Sutinkama Kinijoje, Korėjoje, Japonijoje, Rusijoje, Kaukaze, Vidurio ir Šiaurės Europojehttp://www.efloras.org/florataxon.aspx?flora_id=2&taxon_id=250070857. Lietuvoje reta, įtraukta į Raudonąją knygą.

Rūšį XIX a. pab. aprašė ir kaip Glyceria lithuanica įvardijo baltarusių botanikas Stanislovas Batys Gorskis.

 Šaltiniai 

Kategorija:Migliniai